VADLĪNIJAS

DARBĪBAS PROGRAMMAS “IZAUGSME UN NODARBINĀTĪBA” 5.3.1. SPECIFISKĀ ATBALSTA MĒRĶA “ATTĪSTĪT UN UZLABOT ŪDENSAPGĀDES UN KANALIZĀCIJAS SISTĒMAS PAKALPOJUMU KVALITĀTI UN NODROŠINĀT PIESLĒGŠANAS IESPĒJAS”

ATMAKSĀJAMĀS PALĪDZĪBAS APRĒĶINĀŠANAI

Metodika izstrādāta saskaņā ar Ministru kabineta 2016.gada 21.jūnija noteikumu Nr.403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (turpmāk – MK noteikumi) 20.2.apakšpunktu.

Atmaksājamā palīdzība ir finanšu līdzekļi, kas jāatmaksā Centrālai finanšu un līgumu aģentūrai (turpmāk – CFLA), ja atbilstoši MK noteikumu 29.punktam[[1]](#footnote-1) projekta īstenošanas rezultātā finansējuma saņēmējs nenodrošina plānoto projekta uzraudzības rādītāju sasniegšanu.

Daļu no projekta īstenošanai piešķirtajiem Kohēzijas fonda (turpmāk – KF) līdzekļiem finansējuma saņēmējam jāatmaksā, ja nav sasniegts projektā plānotais:

* iznākuma rādītājs “Uzlaboto notekūdeņu attīrīšanas sistēmu apkalpoto iedzīvotāju skaita pieaugums” (projekta iesnieguma veidlapas 1.6.1.apakšpunkts) **un**
* rezultāta rādītājs “Iedzīvotāju īpatsvars, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi” (projekta iesnieguma veidlapas 1.6.2.apakšpunkts).

**N.B!** Atmaksājamās palīdzības mehānismu un finanšu korekciju **nepiemēro**, ja finansējuma saņēmējs sasniedz projektā plānoto iznākuma rādītāja vērtību **vai** to iedzīvotāju īpatsvaru, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi atbilstoši projekta iesnieguma 1.6.apakšpunktā norādītajām plānotajām vērtībām.

**Sasniegto projekta uzraudzības rādītāju izmaiņu gadījumi:**

1. projektā plānots sasniegt mazāku sasniedzamo iznākuma rādītāju, neizbūvējot visu SAM 5.3.1. priekšatlasē plānoto infrastruktūru, proporcionāli samazinot projektam pieejamo Kohēzijas fonda līdzfinansējuma apjomu – atmaksājamās palīdzības mehānisms netiek piemērots, bet projekta iesniedzējs, sagatavojot projekta iesniegumu, veic pieprasītās atbalsta summas samazinājumu, proporcionāli samazinātajam projekta iznākuma rādītājam;
2. projekta īstenošanas laikā aglomerācijā ir mainījies iedzīvotāju skaits, bet projekta ietvaros tiek sasniegts plānotais faktisko pieslēgumu skaits vai īpatsvars projekta iesniegumā noteiktajā aglomerācijas teritorijā – atmaksājamās palīdzības mehānisms netiek piemērots, bet projekta iesniedzējs sniedz pamatojumu iedzīvotāju skaita izmaiņām;
3. projekta īstenošanas laikā netiek izveidoti faktiskie pieslēgumi centralizētajai kanalizācijas sistēmai atbilstoši projekta iesniegumam pievienotajam Pieslēgumu nodrošinājuma plānam, kā rezultātā nav sasniegts projektā plānotais faktisko pieslēgumu skaits vai īpatsvars – tiek piemērots atmaksājamās palīdzības mehānisms
4. **Projekta sagatavošanas posmā iespējamās izmaiņas uzraudzības rādītājos un finansējuma apjomā**

**Iznākuma rādītāja vienas vienības izmaksu aprēķins:**

***Piemērs.*** *Ja MK noteikumu pielikumā minētajai projekta teritorijai – aglomerācijai, maksimālais pieejamais KF finansējums ir noteikts 1 000 000 EUR un sasniedzamais iznākuma rādītājs ir 500 iedzīvotāji, tad projekta iznākuma rādītāja vienas vienības izmaksas jeb izmaksu efektivitātes rādītājs ir 1 000 000/500 = 2000 EUR uz 1 iedzīvotāju.*

Ja projekta iesnieguma sagatavošanas laikā ir radušies pamatoti apstākļi, vai tehniski un ekonomiski pamatoti apsvērumi, kuru dēļ nepieciešams samazināt projekta iznākuma rādītāju, salīdzinot ar MK noteikumu pielikumā noteikto, iesniedzot projekta iesniegumu, ir jāveic Kohēzijas fonda līdzfinansējuma samazināšana.

***Piemērs.*** *Projekta iesnieguma sagatavošanas laikā, veicot detalizētu tīklu izbūves nosacījumu novērtēšu, tiek secināts, ka daļā aglomerācijās, kur projektu priekšatlases laikā tika plānota centralizēto kanalizācijas tīklu izbūve, tā nav tehniski iespējama vai ekonomiski pamatota (piemēram, sarežģīti izbūves apstākļi (reljefs, ģeoloģija u.c.) un papildu nepieciešams izbūvēt sūkņu stacijas, tādējādi sadārdzinot projekta izbūves izmaksas utt.). Šādos gadījumos atbilstoši MK noteikumu 18.punktam, apzinot faktisko situāciju aglomerācijā, sagatavojot projekta iesniegumu pamatojošo dokumentāciju, t.sk. izmaksu un ieguvumu analīzi, kā arī aizpildot projekta iesnieguma veidlapas 1.6.punktu, jāplāno projekta ietvaros izveidot situācijai atbilstošu faktisko pieslēgumu skaitu centralizētajiem kanalizācijas tīkliem, tas ir mazākam iedzīvotāju skaitam, piemēram, 450 iedzīvotājiem, vienlaikus proporcionāli samazinot KF līdzfinansējuma apjomu. Šādā gadījumā projektam maksimālais pieejamais KF līdzfinansējums būs 450 x 2000 = 900 000 EUR, ja citi projekta dzīvotspējas rādītāji atbilstoši izmaksu-ieguvumu analīzei ir pietiekami maksimālā KF līdzfinansējuma apmēra saņemšanai.*

***Piemēra aprēķins Nr.1.***

|  |  |  |
| --- | --- | --- |
| **Projekta stadija** | **Projekta uzraudzības rādītāju nosaukums** | **Projekta rādītāju skaitliskā vērtība** |
| SAM 5.3.1. priekšatlasē plānotais | Iedzīvotāju skaits aglomerācijā (1) | 50 000 |
| Iedzīvotāju skaits, kuriem ir nodrošināti faktiskie centralizētās kanalizācijas sistēmas (turpmāk – CKS) pieslēgumi (2) | 48 000 |
| Iedzīvotāju īpatsvars, kuriem ir izveidoti CKS pieslēgumi (3=2/1) | 96,00% |
| Plānotais iznākuma rādītājs – specifiskā atbalsta ietvaros uzlaboto notekūdeņu attīrīšanas sistēmu apkalpoto iedzīvotāju skaita pieaugums (4) | **500** |
| Plānotais rezultāta rādītājs – iedzīvotāju skaits, kuriem nodrošināti CKS pakalpojumu faktiskie pieslēgumi (500 iedzīvotāju projekta ietvaros, 50 – no citiem projektiem vai ārpus projekta aktivitātēm) (5) | 48 550 |
| Plānotais rezultāta rādītājs – iedzīvotāju īpatsvars, kuriem nodrošināti normatīvo aktu prasībām atbilstošu CKS pakalpojumu pieslēgumi (6=5/1\*100) | 97,10% |
| Pieejamais maksimālais KF līdzfinansējums, EUR (7) | 1 000 000 |
| Iznākuma rādītāja vienas vienības izmaksas, EUR/iedz. (8=7/4) | 2 000,00 |
| Projekts | Atbilstoši MK noteikumu 19.punktam plānotais precizētais iznākuma rādītājs – specifiskā atbalsta ietvaros uzlaboto notekūdeņu attīrīšanas sistēmu apkalpoto iedzīvotāju skaita pieaugums (9) | **450** |
| Atbilstoši MK noteikumu 19.punktam pieejamais maksimālais precizētais KF līdzfinansējums, EUR (10=8\*9) | 900 000 |

**Iedzīvotāju skaita noteikšana aglomerācijā un pieslēgumu nodrošināšanas plāna monitorings**

Projekta iesnieguma veidlapas 1.6.2.apakšpunktā plānotā sasniedzamā MK noteikumu 4.2.2.apakšpunktā noteiktā uzraudzības rādītāja – iedzīvotāju skaits, kuriem ir nodrošināti CKS pakalpojumu faktiskie pieslēgumi – noteikšanai izmanto Vides aizsardzības un reģionālās attīstības (turpmāk – VARAM) pētījumā *“Darbības programmas „Infrastruktūra un pakalpojumi” 3.5.1.1. aktivitātes „Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000” īstenošanas izvērtēšana un bāzes datu iegūšana 2014.–2020. gadam attiecībā uz aglomerāciju sasniegto atbilstoši Padomes Direktīvas 91/271/EEK (1991. gada 21. maijs) par komunālo notekūdeņu attīrīšanu prasībām”* izstrādāto monitoringa anketa (turpmāk – Anketa) aizpildīšanas metodiku (turpmāk – Metodika), kas pieejama VARAM tīmekļvietnē: <http://www.varam.gov.lv/lat/fondi/kohez/2014_2020/?doc=18640>.

Ja aglomerācija ietver vairākas apdzīvotās vietas, tad informāciju nepieciešams norādīt par katru apdzīvoto vietu atsevišķi. Datu iegūšanai par iedzīvotāju skaitu aglomerācijā izmantojamais informācijas avots ir Pilsonības un migrācijas lietu pārvaldes (turpmāk – PMLP) Iedzīvotāju reģistrs. VARAM katru gadu līdz 1.februārim pašvaldībām un sabiedrisko ūdenssaimniecības pakalpojumu sniedzējiem nosūta PMLP sagatavotos datus par attiecīgajā aglomerācijā ietilpstošo apdzīvoto vietu iedzīvotāju skaitu uz attiecīgā gada 1.janvāri.

Pieslēgumu nodrošināšanas plāna monitoringa anketas finansējuma saņēmējs aizpilda un iesniedz CFLA, kopā ar projekta progresa pārskatu līdz katra gada 10. februārim.

**Pieslēgumu nodrošināšanas plāna monitoringam finansējuma saņēmējs aizpilda Anketu par otro līdz piekto gadu** (pirmais gads – datu iegūšana, veicot pilnu apsekošanu saskaņā ar Metodiku, kas tika veikta 2015.gadā Metodikas izstrādes laikā). Iedzīvotāju skaita aktualizācija aglomerācijas teritorijā jāveic atbilstoši relatīvajām izmaiņām tajā ietilpstošajās apdzīvotājās vietās kopumā. Piemēram, ja kopējais iedzīvotāju skaits aglomerācijā ietilpstošajās apdzīvotājās vietās ir samazinājies par 0,2%, tad arī uz centralizēto kanalizācijas pakalpojumu sniegšanas teritoriju, kurā ir nodrošināta pakalpojuma pieejamība, kā arī uz faktisko lietotāju skaitu ir attiecināms tāds pats samazinājums, proti 0,2% apmērā.

Apdzīvotās vietas un attiecīgi aglomerācijas iedzīvotāju skaita aktualizācija ir jāveic vienu reizi gadā, apkopojot datus par iedzīvotāju skaitu uz pārskata gada 1. janvāri (pārskata gads ir gads, par kuru tiek gatavota Anketa).

Faktisko CKS lietotāju (iedzīvotāju) skaitu, t.i., iedzīvotāju skaitu, kuru mājsaimniecībām ir pievads CKS un kuri izmanto CKS pakalpojumus, aktualizē reizi reizi piecos gados, neatkarīgi no tā, kad beidzas projekta īstenošanas termiņš.

Tiek noteikts arī CKS lietotāju (iedzīvotāju) īpatsvars (procenti no aglomerācijas iedzīvotāju skaita):

, kur:

A1 – pieslēgums (faktisko CKS lietotāju īpatsvars) gadā, kad tiek veikts apsekojums;

B – CKS lietotāju skaits;

C – Aglomerācijas iedzīvotāju skaits.

Katra nākamā gada Anketa, kad netiek veikts pilnais novērtējums, tiek papildināta, iepriekšējā gada Anketas versijai pievienojot papildu datus par CKS lietotāju (iedzīvotāju) skaitu uz attiecīgā gada sākumu (slēdzot līgumu par pieslēgšanos pie CKS, Pakalpojumu sniedzējs identificē deklarēto iedzīvotāju skaitu šajā mājsaimniecībā).

, kur:

An – pieslēguma līmenis (iedzīvotāju īpatsvars) gadā, kad tiek veikta Anketas aizpildīšana;

A(n-1) – CKS lietotāju (iedzīvotāju) īpatsvars iepriekšējā gadā;

B – papildu CKS lietotāju (iedzīvotāju) skaits n gadā;

C – n gada aglomerācijas iedzīvotāju skaits (aktualizācija jāveic atbilstoši relatīvajām izmaiņām aglomerācijā kopumā. Piemēram, ja iedzīvotāju skaits aglomerācijā ietilpstošajā apdzīvotajā vietā kopumā ir samazinājies par 0,2%, tad arī uz aglomerāciju, tajā apkalpoto iedzīvotāju skaitu un pakalpojuma pieejamības rādītāju tiek attiecināts tāds pats samazinājums 0,2% apmērā).

Papildu īpašie gadījumi:

1. attiecībā uz internātskolām, sociālajiem namiem, īslaicīgas apmešanās vietām iedzīvotāju skaitu nosaka pēc gultu skaita, kas ir līdzvērtīgs lietotāju skaitam, attiecīgi palielinot aglomerācijas iedzīvotāju skaitu;
2. gadījumā, ja adresē nav deklarēta neviena persona, bet ir noslēgts līgums par ūdenssaimniecības pakalpojuma lietošanu, tad jāpieņem, ka adresē ir 1 lietotājs, vienlaicīgi arī palielinot aglomerācijas kopējo iedzīvotāju skaitu;
3. izveidotus pieslēgumus komersantiem (izņemot 1) minētos) neieskaita projekta rezultāta rādītāju aprēķinos.
4. **Atmaksājamās palīdzības piemērošana iedzīvotāju skaita izmaiņu gadījumā**

* Ja konkrētajā aglomerācijā kopējais **iedzīvotāju skaits ir pieaudzis**, tad atbilstoši Metodikai noteiktais projektā plānotais pieslēgto iedzīvotāju skaits nevar samazināties (paliek projekta iesniegumā plānotā līmenī vai palielinās).
* Ja konkrētajā aglomerācijā kopējais **iedzīvotāju skaits ir samazinājies**, tad atbilstoši Metodikai, piemērojot attiecīgu procentuālo samazinājumu, aprēķina CKS pakalpojumu faktisko lietotāju skaitu un lietotāju īpatsvaru (%). Faktiskais CKS pakalpojumu lietotāju īpatsvars (%), nevar būt mazāks par projekta iesniegumā plānoto.

***Piemērs.*** *Ja kopējais iedzīvotāju skaits aglomerācijā ir samazinājies, tad izbūvējot infrastruktūru visās projektā plānotajās teritorijās un* ***izveidojot faktiskos pieslēgumus visām projektā plānotajām mājsaimniecībām****, sagaidāms, ka arī iedzīvotāju skaits, kuriem ir izveidoti faktiskie pieslēgumi, būs mazāks nekā bija plānots projekta iesniegumā. Šādā gadījumā, nepieciešams pārliecināties, vai ir sasniegts projekta iesniegumā plānotais rezultāta rādītājs - iedzīvotāju īpatsvars, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi, kura sasniegšanu nodrošina ne tikai projektā plānotie pieslēgumi, bet arī citu projektu ietvaros vai ārpus projektu aktivitātēm izveidotie faktiskie pieslēgumi (piemēram, pieslēgumi pie 2007. - 2013.gada plānošanas periodā īstenotā projekta izbūvētās infrastruktūras, vai par pakalpojumu sniedzēja, pašvaldības līdzekļiem izbūvētās cauruļvadu infrastruktūras).*

***Piemēra aprēķins Nr.2***

|  |  |  |
| --- | --- | --- |
| **Projekta stadija** | **Projekta rādītāju nosaukums** | **Projekta rādītāju skaitliskā vērtība** |
| Priekšatlase | Iedzīvotāju skaits aglomerācijā (1) | 50 000 |
| Iedzīvotāju skaits, kuriem ir nodrošināti faktiskie CKS pieslēgumi (2) | 48 000 |
| Iedzīvotāju īpatsvars, kuriem ir izveidoti CKS pieslēgumi (3=2/1) | 96,00% |
| Projekts | Iznākuma rādītājs – specifiskā atbalsta ietvaros uzlaboto notekūdeņu attīrīšanas sistēmu apkalpoto iedzīvotāju skaita pieaugums (4) | 450 |
| Rezultāta rādītājs – iedzīvotāju skaits, kuriem nodrošināti CKS pakalpojumu faktiskie pieslēgumi (450 projekta ietvaros, 50 - no citiem projektiem) (5) | 48 500 |
| Rezultāta rādītājs – iedzīvotāju īpatsvars, kuriem nodrošināti normatīvo aktu prasībām atbilstošu CKS pakalpojumu pieslēgumi (6=5/1) | **97,00%** |
| Pēc projekta pabeigšanas | Iedzīvotāju skaits aglomerācijā (samazinājums 0,2% atbilstoši Metodikai) (7) | 49 900 |
| *samazinājuma % pārbaude* | *0,20%* |
| Iedzīvotāju skaits, kuriem jau bija nodrošināti CKS pieslēgumi (8=2-0,2% samazinājums) | 47 904 |
| Projektā faktiski pieslēgtie papildu iedzīvotāji (9) | 449 |
| Iedzīvotāju skaits, kuriem nodrošināti CKS faktiskie pieslēgumi (449 projektā un 50 no citiem projektiem) (10=8+9+ no citiem projektiem) | 48 403 |
| Kopējais iedzīvotāju īpatsvars, % no aglomerācijas iedzīvotāju kopskaita (11=10/7\*100) | **97,00%** |

Lai gan projektā plānotais iznākuma rādītājs 450 papildu pieslēgtie iedzīvotāji netiek sasniegts, tomēr plānotais rezultāta rādītājs – iedzīvotāju īpatsvars, kuriem nodrošināti normatīvo aktu prasībām atbilstošu CKS pakalpojumu pieslēgumi – tiek sasniegts (97%), līdz ar to **atmaksājamās palīdzības mehānismu nav jāpiemēro.**

***Atmaksājamās palīdzības apjoma aprēķins***

Ja finansējuma saņēmējs **nesasniedz** ne projektā plānoto iznākuma rādītāja vērtību, ne to iedzīvotāju īpatsvaru, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi atbilstoši projekta iesnieguma 1.6.apakšpunktā norādītajām plānotajām vērtībām, šādā gadījumā finansējuma saņēmējs var izvēlēties, vai piemērot atmaksājamās palīdzības mehānismu vai finanšu korekciju.

**Atmaksājamās palīdzības summu aprēķina, reizinot nesasniegto iznākuma rādītāja (iedzīvotāju skaits) apjomu ar vienas iznākuma rādītāja vērtības izmaksām, ko nosaka atbilstoši projekta faktiskā KF finansējuma un kopējās projektā sasniedzamās iznākuma rādītāja vērtības attiecībai, ja projekta iesniedzēja saņemtais KF finansējuma apmērs ir mazāks par lēmumā par projekta iesnieguma apstiprināšanu norādīto.**

***Piemēra aprēķins Nr.3***

|  |  |  |
| --- | --- | --- |
| **Projekta stadija** | **Projekta rādītāju nosaukums** | **Projekta rādītāju skaitliskā vērtība** |
| Priekšatlase | Iedzīvotāju skaits aglomerācijā (1) | 50 000 |
| Iedzīvotāju skaits, kuriem ir nodrošināti faktiskie CKS pieslēgumi (2) | 48 000 |
| Iedzīvotāju īpatsvars, kuriem ir izveidoti CKS pieslēgumi (3=2/1) | 96,00% |
| Plānošana | Iznākuma rādītājs – specifiskā atbalsta ietvaros uzlaboto notekūdeņu attīrīšanas sistēmu apkalpoto iedzīvotāju skaita pieaugums (4) | **450** |
| Rezultāta rādītājs – iedzīvotāju skaits, kuriem nodrošināti CKS pakalpojumu faktiskie pieslēgumi (450 projekta ietvaros, 50 no citiem projektiem) (5) | 48 500 |
| Rezultāta rādītājs – iedzīvotāju īpatsvars, kuriem nodrošināti normatīvo aktu prasībām atbilstošu CKS pakalpojumu pieslēgumi (6=5/1) | **97,00%** |
| Pieejamais maksimālais KF līdzfinansējums, EUR (7) | 1 000 000 |
| Vienas iznākuma vērtības izmaksas, EUR/iedz. (8=7/4) | 2 222,22 |
|  | Faktiskais izmaksātais KF līdzfinansējums, EUR (9) | **980 000** |
| Pēc projekta pabeigšanas | Projektā faktiski pieslēgtie papildu iedzīvotāji (10) | **400** |
| Vienas faktiskās iznākuma vērtības izmaksas, EUR/iedz. (11=9/4) | **2 177,78** |
| Nesasniegtais rādītājs (12=4-10) | **50** |
| Rezultāta rādītājs - iedzīvotāju skaits, kuriem nodrošināti CKS faktiskie pieslēgumi (13=2+10 +no citiem projektiem) | 48 450 |
| Rezultāta rādītājs - iedzīvotāju īpatsvars, kuriem nodrošināti normatīvo aktu prasībām atbilstošu CKS pakalpojumu pieslēgumi (14=13/1) | **96,90%** |
| **Atmaksājamā palīdzība EUR 15=12\*11** | **108 889** |

1. MK noteikumu 29.punkts, nosaka, ja projekta īstenošanas rezultātā finansējuma saņēmējs nesasniedz apstiprinātajā projekta iesniegumā norādīto MK noteikumu 4.1. apakšpunktā minēto iznākuma rādītāja vērtību, kā arī to iedzīvotāju īpatsvaru, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi, finansējuma saņēmējs atmaksā sadarbības iestādei KF finansējumu par nesasniegto iznākuma rādītāja apjomu. Atmaksājamo summu aprēķina, reizinot nesasniegto iznākuma rādītāja apjomu ar vienas iznākuma rādītāja vērtības izmaksām, ko nosaka atbilstoši projekta faktiskā KF finansējuma un kopējās projektā sasniedzamās iznākuma rādītāja vērtības attiecībai. Atmaksājamās palīdzības mehānismu un finanšu korekciju nepiemēro, ja finansējuma saņēmējs sasniedz MK noteikumu 4.1. apakšpunktā minēto iznākuma rādītāja vērtību vai to iedzīvotāju īpatsvaru, kuriem nodrošināti normatīvo aktu prasībām atbilstošu centralizēto notekūdeņu apsaimniekošanas pakalpojumu pieslēgumi. [↑](#footnote-ref-1)